**ПОЛИТИКА**

**за защита на личните данни в УМБАЛ „Царица Йоанна – ИСУЛ“**

**Общи положения**

**I. Основни сведения.**

**1.** Университетска многопрофилна болница за активно лечение „Царица Йоанна – ИСУЛ“ ЕАД е Администратор на лични данни по смисъла на Общия Регламент относно защитата на данните (ЕС) 2016/679.

Администраторът е със седалище и адрес на управление: гр. София 1527, ул. „Бяло море“ №8, тел. 02 943 2170 (телефонна централа), e-mail: [ok@isul.eu](mailto:ok@isul.eu) (деловодство).

**2.** Едноличен собственик на УМБАЛ „Царица Йоанна – ИСУЛ“ ЕАД е Министерство на здравеопазването.

Болницата се представлява от нейния Изпълнителен директор Любомир Пенев.

Длъжностно лице по защита на данните на УМБАЛ «Царица Йоанна – ИСУЛ»:

Иван Костадинов, тел. 0887 648639, e-mail: dpo.consult@yahoo.com.

**3.** Болницата е с предмет на дейност:

а). обслужване на пациенти по спешност, осъществяване на болнична помощ, диагностициране, лечение и периодично наблюдение на пациенти в изпълнение на Закона за здравето, Закона за личебните заведения и др.;

б). обучение на студенти в Медицинския университет в София, на лекари специализанти, на управленски персонал в системата на здравеопазването и др.

## ІI. Принципи на обработване на личните данни.

УМБАЛ „Царица Йоанна – ИСУЛ“ обработва лични данни въз основа на принципите, посочени в чл. 5 от Регламент (ЕС) 2016/679, а именно:

1. Законосъобразност, добросъвестност и прозрачност;

2. Ограничение на целите;

3. Свеждане на данните до минимум;

4. Точност;

5. Ограничение на съхранението;

6. Цялостност и поверителност;

7. Отчетност.

## III. Права на субектите на данни.

УМБАЛ „Царица Йоанна – ИСУЛ“, като Администратор на лични данни, се задължава да спазва правата на физическите лица, субекти на данни, съгласно чл. 14 – чл. 22 на Регламент (ЕС) 2016/679:

**1. Право на информираност и право на достъп на субекта на данните.**

**Право на информираност** (чл. 14 на Регламент (ЕС) 2016/679)**:**

Администраторът предприема необходимите мерки за предоставяне на субектите на данни на всякаква информация и комуникация, която се отнася до обработването, в кратка, прозрачна, разбираема и лесно достъпна форма, на ясен език, предоставена устно, писмено на хартия или чрез електронни средства. Такава информация се предоставя, когато Администраторът се е уверил в самоличността на физическото лице.

**Право на достъп на субектите на данни** **до техни лични данни** (чл. 15 на Регламент (ЕС) 2016/679).

а) субектите на данни (пациентите, служителите, кандидатите за работа, контрагентите на УМБАЛ „Царица Йоанна – ИСУЛ“) имат право да получат от Администратора потвърждение дали обработва техни лични данни и, ако това е така, да получат достъп до тези данни.

б) на субекта на данни се предоставя копие от личните данни, които са в процес на обработване. Полученото копие е със заличени лични данни на други лица и със заличена конфиденциална информация на Администратора.

**2. Право на коригиране и право на изтриване.**

**Право на коригиране** (чл. 16 на Регламент (ЕС) 2016/679). Субектът на данни има право да поиска от Администратора да коригира или да допълни с цел актуалност на информацията личните данни, свързани с него.

**Право на изтриване („право да бъдеш забравен“)**. Субектът на данни има право да поиска от Администратора изтриване на свързаните с него лични данни, а Администраторът има задължението да изтрие, без забавяне, личните данни, когато е приложимо някое от основанията, посочени в чл. 17 на Регламент (ЕС) 2016/679.

**3. Право на ограничаване на обработването.** Субектът на данните има право да изиска от Администратора ограничаване на обработването, когато е приложимо някое от обстоятелствата, посочени в чл. 18 на Регламент (ЕС) 2016/679.

**4. Право на преносимост на данните** (чл. 20 на Регламент (ЕС) 2016/679). Субектът на данните има право да получи личните данни, които го засягат и които той е предоставил на Администратора, в структуриран и пригоден за машинно четене формат и може да прехвърли тези данни на друг Администратор.

**5. Право на възражение** (чл. 21 на Регламент (ЕС) 2016/679). Субектът на данните има право да възрази срещу обработването на личните му данни, в случай че успее да докаже, че в процеса на това обработване е налице предимство на неговите интереси пред тези на Администратора. Администраторът прекратява обработването на личните данни, освен ако не докаже съществуването на убедителни законови основания за това обработване.

**6. Осъществяване на правата на субекта на данни.**

а**)** субектът на данните осъществява конкретно свое право чрез подаване до Администратора на Заявление за упражняване на права. Заявлението се отправя лично от физическото лице, за което се отнасят личните данни, или от лице, изрично упълномощено от субекта на данните.

б**)** ограничения - правата на субекта на данни не са абсолютно задължителни за Администратора на лични данни. Администраторът аргументирано ще откаже на субект на данни изпълнение на негово искане за упражняване на право по смисъла на Регламент (ЕС) 2016/679, когато това искане засяга въпроси, като: национална сигурност, отбрана и обществена сигурност; предотвратяването, резследването, разкриването или наказателното преследване на престъпления; важни цели от широк обществен интерес; защита на независимостта на съдебната власт; защита на правата и свободите на други лица и изпълнението на гражданскоправни искове.

## 

## IV. Технически и организационни мерки за защита на данните.

УМБАЛ „Царица Йоанна – ИСУЛ“ прилага подходящи технически и организационни мерки за гарантиране на високо ниво на сигурност за личните данни, които обработва. Мерките са подробно отразени в разработените за целта политики и процедури, насочени към изпълнение на изискванията на Регламент (ЕС) 2016/679. При разработването им са взети предвид достиженията на техническия прогрес, разходите за прилагане им и естеството, обхватът, контекстът и целите на обработването.

При изпълнението на настоящата Политика за защита на личните данни се вземат предвид свързаните с обработването рискове, по-специално тези за случайно или неправомерно унищожаване, загуба, промяна, неразрешено разкриване или достъп до лични данни, които са или са били предмет на обработване.

**Дейности по обработване на лични данни в УМБАЛ „Царица Йоанна – ИСУЛ“ ЕАД**

**1. В изпълнение на своята дейност УМБАЛ „Царица Йоанна – ИСУЛ“ ЕАД** **обработва лични данни основно в рамките на следните процеси:**

1.1. Обработване на лични данни във връзка с функциите на Администратора като Университетска многопрофилна болница за активно лечение;

1.2. Обработване на лични данни за целите на трудовите правоотношения;

1.3 Обработване на лични данни в процеса на теоретично и практическо обучение на студенти, лекари-специализанти и други специалисти от системата на здравеопазването;

1.4. Обработване на лични данни за целите на деловите отношения с външни доставчици на стоки и услуги на УМБАЛ „Царица Йоанна – ИСУЛ“;

1.5. Обработване на лични данни на заявители по Закона за достъп до обществена информация (ЗДОИ) и на жалбоподатели;

1.6. Обработване на лични данни чрез видеонаблюдение.

**2. Субекти на данни.**

В изпълнение на процесите по т. 1 УМБАЛ „Царица Йоанна – ИСУЛ“ обработва лични данни на физически лица, както следва: пациенти, служители, студенти и специализанти, представители на външни доставчици на стоки и услуги, заявители по ЗДОИ, жалбоподатели и др.

**3. Законосъобразност на обработването на лични данни.**

УМБАЛ „Царица Йоанна – ИСУЛ“, в качеството си на Администратор на лични данни, обработва тези данни на следните основания, посочени в:

3.1. Чл. 6, параграф 1 на Регламент (ЕС) 2016/679, букви:

- буква „б“ – обработването е необходимо за изпълнение на договор, по който субектът на данните е страна;

- буква „в“ – обработването е необходимо за спазване на законово задължение, което се прилага спрямо Администратора;

- буква „е“ – обработването е необходимо за целите на легитимните интереси на Администратора.

3.2. Чл. 9, параграф 2 на Регламент (ЕС) 2016/679, букви:

- буква „в“ – обработването е необходимо, за да бъдат защитени жизненоважните интереси на субекта на данните, когато той е физически или юридически неспособен да даде своето съгласие;

– буква „з“ - обработването е необходимо за целите на превантивната или трудовата медицина, медицинската диагноза, осигуряването на здравни или социални грижи;

- буква „и“ - обработването е необходимо от съображения от обществен интерес в областта на общественото здраве, като защитата срещу сериозни трансгранични заплахи за здравето.

**4. Сроковете** за обработване на лични данни от Администратора (УМБАЛ „Царица Йоанна – ИСУЛ“) са съобразени със съответните закони на Република България.